b'\n_START_ARTICLE_\nAztl\xc3\xa1n\n_START_PARAGRAPH_\nAztl\xc3\xa1n ("valkoinen maa") on asteekkien myyttinen alkukoti, josta he muinaisina aikoina vaelsivat Meksikon laaksoon. Aztl\xc3\xa1n sijaitsi myyttien mukaan pohjoisessa, mahdollisesti Pohjois-Meksikon tasangolla tai Pohjois-Amerikan lounaisosissa. Vaikka Aztl\xc3\xa1n on luultavasti legenda, on viitteit\xc3\xa4 siit\xc3\xa4, ett\xc3\xa4 nahuatlkieli\xc3\xa4 puhuneet mets\xc3\xa4st\xc3\xa4j\xc3\xa4-ker\xc3\xa4ilij\xc3\xa4heimot muuttivat 1100-luvulla etel\xc3\xa4mm\xc3\xa4s aiemmilta asuinsijoiltaan Pohjois-Meksikon yl\xc3\xa4tasangolla ja vaikuttivat osaltaan tolteekkien sivilisaation tuhoon.'